23. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.500/57623 της 3 Ιουν. /20 Αυγ. 1977 (ΦΕΚ Β΄ 787) Περί Υποτροφιών και Εκπαιδευτικών αδειών του Διδακτικού Προσωπικού των Σχολών Εκπ/σεως Διδακτικού Πρ/κού. Έχοντας υπόψη: 1.Τις διατάξεις του άρθρου 13 παράγρ. 7 του Ν. 186/75 «περί Κέντρου Εκπ/κών Μελετών και Επιμορφώσεως (Κ.Ε.Μ.Ε.)». 2.Τις διατάξεις του άρθρου 6 του Ν. 298/76 με τις οποίες συστήθηκε στην Κεντρική Υπηρεσία του Υπουργείου Εθν. Παιδείας και Θρησκευμάτων Κεντρικό Υπηρεσιακό Συμβούλιο Διδακτικού προσωπικού των Σχολών Εκπαιδεύσεως Διδακτικού Προσωπικού, αποφασίζουμε: Αναθέτουμε στο Κεντρικό Υπηρεσιακό Συμβούλιο Διδακτικού Προσωπικού των Σχολών Εκπαιδεύσεως Διδακτικού Προσωπικού την αρμοδιότητα να γνωματεύει για κάθε θέμα υποτροφιών και Εκπαιδευτικών αδειών του Διδακτικού Προσωπικού των Σχολών Εκπ/σεως Διδακτικού Προσωπικού. Η απόφαση αυτή να δημοσιευθεί στην Εφημερίδα της Κυβερνήσεως. 